rlitschk/wikidir huggingface dataset:
Horst Szymaniak (Ökelnaam Schimmi; * 29. August 1934 in Erkenschwick, Noordrhien-Westfalen, † 9. Oktober 2009 in Melle) weer en düütsch Footballspeler. Szymaniak, de Bargmann lehrt hett, hett van 1943 bit 1955 bi de SpVgg Erkenschwick (2. Liga West) speelt. Dornah is he för en Aflösesumme van 15.000 DM to’n Wuppertaler SV wesselt, 1959 to den Karlsruher SC un gehör nah Ludwig Janda un Horst Buhtz to de eerst düütsch Speler (neben Helmut Haller, Albert Brülls un Karl-Heinz Schnellinger), de nach Italien wesselt sünd. Szymaniak speel dor anfangs van 1961 bit 1963 bi CC Catania, 1963–64 bi Inter Mailand un 1964–65 bi Varese FC; 1964 wunn he mit Inter Mailand den Europapokal vun de Landsmeester. Szymaniak hett van 1956 bit 1966 43 Lännerspelen makt un dorbi 2 Doren schaaten. Bi de Weltmeesterschapen 1958 un 1962 weer he ok dorbi. Wegen en Kneipentour nah en B-Lännerspeel hett hüm Helmut Schön 1966 ut de Natschonalmannschap rutschmeeten, un de Düütsch Footballbund hett sück nahderhand ok nich mehr um hüm kümmert. Inlaaden is he to nix mehr wurrn. Dorbi wurr he sogor 1965 in de Weltutwahl beropen. 1965/66 hett he mit Tasmania Berlin sogor noch in de Bundsliga speelt. Se sünd aber ok sang- un
En Reagenzglas (ok Eprouvette oder Provenglas) is en lang lütt Fatt ut Glas, dat an een Siet apen is. Reagenzglääs tellt to de Reedschoppen, de in Labors verwennt warrt. Se warrt dor för cheemsche Reakschonen t. B. in Ünnersöken, to’n Opbewohren vun lütte Mengden vun Fletigkeiten un vele annere Anwennen insett. Reagenzglääs gifft dat in verscheden Grötten twüschen ruchweg 2 bit 20 cm Läng un Dörmetern twüschen 0,6 bit 3 cm. En Standardgrött, de in cheemsche Labors bruukt warrt, is 16 cm lang un 16 mm in’n Dörmeter. Man kann de Glääs ok tomaken. Dorto warrt Kunststofffolie bruukt, Verslusskappen ut Aluminium, Kork- oder Kunststoffstoppens (in de Ümgangsspraak warrt dorto meist Stöpsel seggt). In’n Hannel gifft dat ok Reagenzglääs, de na Norm slepen sünd, un mit Sliepstoppen ut Glas oder Kunststoff tomaakt warrn. Op eenige sünd ok en Volumenskala in Milliliters opdruckt. Glääs, de in en Flamm (t. B. an’n Bunsenbrenner) hitt maakt warrn schüllt, hebbt tomeist en dünne Wand. Dat schall Bröök dör thermische Spannungen hinnern. De Pries för en eenfack Reagenzglas in Standardgrött (16 cm) liggt bi ruchweg 10 Cent oder mehr, afhangig vun’t Material un Utföhren. To’n Bispeel köst en Reagenzglas ut Bruunglas mit Normsleep un Oliv (as
Heidi Oetinger (* 19. November 1908 in Mekelnborg; † 5. Oktober 2009 in Hamborg-Duvenstedt) weer en düütsch Verlegerin. Se weer de Dochter vun en Öösterrieker un en düütschen Frau un is in Hamborg upwussen. Se weer eerst Afkaatsgehilfin in en Seerechtskanzlee. 1948 fung se, toeerst as Sekretärin, in de Verlag Friedrich Oetinger an to arbeiten. 1952 hett se den Verleger Friedrich Oetinger heiraadt un hett mit hüm tosommen den Verlag upbaut. Nahdem sück hör Mann ut dat Verlagsgeschäft torüchtrucken harr, övernehm se Ennen vun de 1960er Johren den Posten. Bit Midden de 1980er Johre weer se in de Geschäftsleitung aktiv tätig. Bit in dat hooch Öller vun 90 Johren nehm se noch an de halfjohrig Vertredersitzungen vun de Verlagsgrupp Friedrich Oetinger deel. Ut hör eerst Ehe mit Alfred von Hacht, de in’ Krieg full, stammt hör Tochter Silke Weitendorf, de de Verlagsgrupp hüüd tosommen mit Oetingers Enkeln Jan un Till Weitendorf as ok Julia Bielenberg führt. Mit Astrid Lindgren weer Oetinger in deep Früendschap verbunnen. Heidi Oetinger is an’ 5. Oktober 2009 in dat Öller van 100 Johren storven. För hör besünner Verdeenst um de Kinner - un Jöögdliteratur wurr Heidi Oetinger nich blots vun de Stadt Hamborg mit de
The Towering Inferno is de Titel vun en veelfack uttekenten US-amerikaanschen Katastrophenfilm ut dat Johr 1974, de vun en Füer in en Hoochhuus hannelt. Dat Dreihbook hett sien Grundlaag in de beiden Romanen The Tower vun Richard Martin Stern un The Glass Inferno vun Thomas N. Scortia un Frank M. Robinson. De Film weer in de Hööftrullen mit Steve McQueen un Paul Newman besett un weer een vun de finanziell spoodrieksten Filmen to sien Tiet. He stellt en Hööchpunkt vun de Katastrophenfilm-Ära in de 1970er Johren. In San Francisco schall de 137 Stockwerken hoge Wulkenklarrer vun de Firma Duncan Enterprises inweiht warrn. Al vörher warrt klor, dat bi den Bo stümpert worrn is un de Sekerheitsoplagen, de Doug Roberts, de Architekt vun dat Hoochhuus, maakt harr, nich ümsett weern. Noch vör de Fier gifft dat Problemen mit de Isoleeren vun de Kavels in’n technischen Kontrollruum. As Roberts den Fall ünnersöcht, warrt he wies, dat de Brandschuul-, Elektro- un Sekerheitssystemen vun den Swiegersöhn vun den Firmenbesitter op de gesettliche Mindstmaat rünnerschraven worrn is, üm de Utgaven to minnern. Jim Duncan, de Firmenbaas sleiht de Bedenken aver in’n Wind un besteiht dorop, dat de Fier rechttietig losgeiht. Ünner de Gäst befinnt sik’n
Lucien Van Impe (* 20. Oktober 1946 in Mere) is en ehmalger belgisch Radrennfohrer. He wunn de Tour de France in dat Johr 1976. Van Impe hett 1969 sien Profikarriere anfungen. He gull während sien Loopbahn as afsoluter Barg- un Rundfohrtspezialist. So kunn he alleen sössmal dat Bargtrikot bi de Tour de France winnen. Vör hüm harr dat blots Federico Bahamontes schafft un eerst 2004 hett Richard Virenque dat överbooten. Sien Tour-de-France-Gesamtsieg in dat Johr 1976 stellt natüürlich den afsluuten Höhepunkt vun sien Karriere dor. Insgesamt hett Van Impe 14 Mal an de Tour de France deelnommen un is jeds Mal ok in Paris ankommen un hett dorbi 9 Deelstrecken wunnen. 1982 un 1983 wunn Van Impe ok den Bargpries bi den Giro d'Italia. As Bargspezialist harr he aber bi de Klassike meest kien Chance. Sien best Platzeeren weer Platz söss bi dat Rennen Lüttich-Bastogne-Lüttich. Umso överraschender weer dorgegen sien Sieg bi de belgisch Meesterschapen 1983. 1987 hett Lucien Van Impe sien Karriere beend. He hett dornah för den belgisch Feernsehn vun de Tour de France-Berichterstattung mitwarkt. Gesamtsieg Tour de France (1976) Bargtrikot Tour de France (1971, 1972, 1975, 1977, 1981, 1983) 2. Platz Tour de France (1981) 3. Platz
Waterlaten oder Miegen (in de Fackspraak as Mikschoon, in de Ümgangsspraak t. B. ok as Pissen betekent) meent dat normalerwies vullstännige Leddigmaken vun de Miegblaas. Disse Vörgang warrt dör kumplexe Regelkreisen vun’t autonome un willkürliche Nervensystem stüert. Dat kontrolleerte Waterlaten is dorüm nich anboren, man stellt sik in’n Verloop vun’t kindliche Riepen (oder wiel de Rennlichkeitsoptucht) eerst na de Kontroll över’n Stohlgang in. In’t föffte Levensjohr sünd eerst ruchweg 80 Prozent vun de Kinner dags un nachts dröög. In jeed Öller gifft dat en Reeg vun Oorsaken, de en Blasendysfunkschoon (as Sammelbegreep för Stören bi de Spieker- un Waterlaatfunkschoon bi de Blaas) utlösen künnt. In’t Kinneröller sünd dorbi dat Nattmaken in de Nacht, in’t högere Öller dat nich vullstännige Waterlaten mit Billn vun Restmieg un sünners dat nich wullte Afgahn vun Mieg (Blaseninkontinenz) vun Bedüden. De Miegblaas deent as’n Twüschenspieker för den Urin, de jümmerweg vun de Neren afscheedt warrt. Wenn een normal drinken deit, warrt se an’n Dag veer bit söss mol över de Miegröhr leddig maakt. De Urinmengde, de dorbi utscheedt warrt, liggt jeedmol twüschen 300 un 400 Milliliter. As höchste Blasenkapazität warrt dorbi dat Füllvolumen betekent, dat to’n so nöömten imperativen Miegdrang oder to’t unwillkürliche Waterlaten föhrt.
Hermione Ferdinanda Gingold (* 9. Dezember 1897 in London; † 24. Mai 1987 in New York City) weer en britisch Schauspelerin.. De Dochter vun en Öösterrieker un en Engländerin geev hör Bühnendebüt 1908 an dat His Majesty’s Theatre in dat Stück Pinkie and the Fairies. Se speel ünner annern Jessica in Der Kaufmann von Venedig un Cassandra in Troilus und Cressida. In de 1930er Johren entwickel se sück immer mehr to en temperamentvull, kummedientisch Dorstellerin an Revue- un Musikbühnen in London un New York. Sie speel redselig Moders, Schwegermoders, Grootmoders, Daams vun Welt, Heiratsvermittlerinnen un Baas’sche vun Puffs. In disse Oort weern ok hör Filmrullen. För hör Rull vun de Madame Alvarez in de Musical-Verfilmung Gigi mit Leslie Caron kreeg se 1959 as best Nebendorstellerin en Golden Globe Award. Hermione Gingold in de Internet Movie Database (engelsch)
Disse Artikel is man blots en Stubben. Du kannst Wikipedia helpen un em verbetern. De Begreep Stoffwessel oder Metabolismus (gr.: μεταβολισμός metabolismós „Stoffwessel“, mit latiensche Ennen) faat de Opnahm, den Transport un de cheemsche Ümwanneln vun Stoffen in en Organismus tosamen, as ok de Afgaav vun Stoffwesselendprodukten an de Ümgegend. Wenn sik dat bi’n eersten Fall üm Frömdstoffen hannelt, warrt ok vun Frömdstoffmetabolismus snackt. Disse biocheemschen Vörgäng (as to’n Bispeel binnere un buteren Aten, Nehren, Transportaflööp) hebbt den Sinn, de Liefsubstanz bitobehollen (Bostoffwessel) un Energie praattostellen (Energiestoffwessel) un somit de Funkschonen vun’n Lief an’t Lopen to hollen. För den Stoffwessel sülvst speelt Enzymen en grote Rull, de de cheemschen Reakschonen katalyseert. Dat Utforschen vun'n Stoffwessel is vör allen Opgaav vun de Physiologie un vun de Biochemie. Man kann den Stoffwessel as’n Uttuusch vun Fre’e Energie oder Orden verstahn. Leevwesens böhrt jemehr Orden an (Tonahm vun negative Entropie) op Kosten vun en högere Unorden (högere Entropie) in de Ümgegend. Leevwesen weern dorüm ok as Negentropen betekent. Erwin Schrödinger wies dorop hen, dat de Utdruck Stoffwessel verkehrt verstahn warrn kann, vun wegen dat man menen künn, dorbi güng dat üm en Uttuusch vun Stoffen („Jeed Atom Stickstoff, Suerstoff, Swevel usw. is jüst
De Irish Red Setter (so völ as: Irisch Rood Setter) is en vun de FCI (Nr. 120, Gr. 7, Sek. 2) anerkannt irisch Hunnenrass. De in’t 19. Johrhunnert verfienert selekteert Hund is ut den kontinentalen Spaniel, den Engelsch Setter un den Pointer hervörgahn. As de öllere vun de beid Irish-Setter-Rassen gellt de Irish Red and White Setter. De Irish Red Setter is en bit 67 cm groot, elegant Hund, de man meest nicht verwesseln un de bit to 32 kg swoor wurrn kann. Charakteristisch is sien satt Kastanibruun ahn en Spoor vun Swaart; lütt enkeld witt Flecken sünd aber erloovt. An’ Kopp, de Vördersieden vun de Loop un de Behangspitzen is dat Hoor kört un fien. An de övrige Körper un an de Loop vun mäßig Längd, platt anliggend un, wenn’t geiht, ahn Locken un Wellen. De Ohren sünd vun middlere Grött un fien Struktur un sünd deep un wiet achtern ansett. De Irish Red Setter is en ungestümen Vörstahhund mit bannig good Rööksinn, flink un wendig, de sück besünners good in’t Sumpgelände för de Schnepfenjagd eignet, he is anhänglich, utgleeken, intelligent un en gooden Begleithund, de völ Upmarksomkeit, aber ok den nödigen Utloop bruukt, wat hüm to en früendlichen
Leed betekent Leed, en sungen Musikstück, Leed, Wohrnehmen oder Beleven vun Verlust, Truer oder Noot, Lidd, annere Schrievwies för de bewegliche Verbinnen vun twee Knaken oder vun Bodelen in de Technik, Leed, en drägen Balken. Kiek ok bi: Lead, Led, Leet. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Al Kasha (* 22. Januar 1937 in New York City) is en US-amerikaansche Komponist un Ledermaker. Kasha füng in’t Öller vun 17 Johren an, Leder to schrieven. Vun em sünd to’n Bispeel to Leder My Empty Arms, I’m Comin’ Back to You oder Forever and a Day vun de R’n’B-Legenn Jackie Wilson. !960 kreeg he en Verdrag bi Columbia Records, för de he Musik för verschedene Feernsehregen komponeert hett. In de nafolgen Johren hett Kasha mit Lüüd as Clive Davis, Eydie Gorme, Neil Diamond, Rodney Dangerfield un Aretha Franklin tosamenarbeit. In’t Johr 1971 hett sik Kasha mit Joel Hirschhorn tosamendoon. Se weern beide tosamen veermol för’n Oscar vörslahn, veermol ok för’n Golden Globe un tweemol för den Tony Award. Mit twee Leder hebbt se den Oscar winnen künnen: eenmol 1973 mit The Morning After ut den Film The Poseidon Adventure, dat vun Maureen McGovern sungen weer, un 1975 för May Never Love Like This Again, dat Titelleed ut The Towering Inferno, dat ok wedder vun Maureen McGovern sungen weer. Kasha un Hirschhorn hebbt tosamen 93 Millionen Toondrägers verköfft un dree Böker schreven. As se Mitt vun de 1980er Johren wedder enkelte Wegen gahn sünd, hett Kasha de Las Vegas Revue
Urobilinen oder Mesobilinen sünd Gallenfarvstoffen un Afboprodukten vunt Hämoglobin. Disse Stoffen drägt bi de meisten Söögdeerten to de Klöör vun Schiet bi. Se kamt in’n Darm tostannen, neemlich dör Oxidatschoon vun Bilirubin, wobi de nich klöörten Urobilinogenen en Twüschenprodukt dorstellt. Anners as de Naam vermoden lett, hebbt de Urobilinen blots wenig Andeel an de Klöör vun’n Urin. Dorüm warrt se weniger to de Urochromen (Urinpigmenten) tellt as to de Koprochromen (Fäkalpigmenten). Normalerwies warrt över de Schiet un den Urin an’n Dag üm un bi 150 mg Urobilin utscheedt. Krankheiten vun de Lebber oder Hämolys künnt to’n Anstiegen vun disse Mengde föhren, wiel sik en Versluss vun de Gallenweeg dör en minnerte oder utblieven Mengde an Urin un Schiet anwiest. Wissenschaft-Online-Lexika: Indrag to Urobilin im Lexikon der Biologie, afropen an’n 3. Juli 2008 F. Hoffmann-La Roche, Urban & Fischer, D. Reiche: Roche Lexikon Medizin. S. 1889, Basel, 2003, Elsevier-Verlag, ISBN 3437151509 A. Gossauer: Struktur und Reaktivität der Biomolekule: Eine Einführung in die organische Chemie. S. 474, 2003, Helvetica Chimica Acta, ISBN 3906390292
In de Chemie is Affinität (vun latiensch affinitas „Verwandtschop“ – man hett fröher glöövt, dat Stoffen, de mitenanner reageert, op en Oort mitenanner verwandt wesen müssen) de Drievkraft vun en Reakschoon, neemlich dat Bestreven vun Ionen, Atomen oder Atomgruppen en (kovalente) Binnen intogahn (Reakschoonsaffinität). Wenn twee Metallionen in Konkurrenz üm en Suerstoff staht, warrt dorto Suerstoffaffinität seggt. Wenn en Binnen dorgegen blots op elektrostaatsch Antrecken twüschen de bedrapenen Deelen baseert, warrt vun Binnenaffinität snackt. De Affinitätschromatografie is en Methood, de disse Oort vun Tosamenspeel twüschen de mööglichen Binnenpartners to’n Sinn vun’t Reinmaken nütt: en cheemsch bestännig Pseudosubstrat (dat is en meist lütt, nich ümsettbor Molekül) warrt dorto an en Dräger bunnen un schall den Binnenpartner (to’n Bispeel en Protein), de en högere Affinität hett, torüchhollen un dormit vun Verunreinigen free maken. Affinität (Biochemie)
Tüffel betekent Kantüffel, Plant, de een eten kann, Pantüffel, Soort Schoh. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wurtbetekent Wurt, en sülvststännige Eenheit vun de Spraak, Wurt, en künstlichen Barg to’n Schutz vör Stormfloot un Hoochwater. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kollenhaordt is ene ehemaalsche Hansestadt in't Suerland in Noordrhien-Westfalen bi Saust. Al in't 14. Johrhunnert ene Stadt, weer Kollenhaordt wenige Johr noh't End vun't Hillig Röömsch Riek vun Düütsche Natschoon kene Stadt mier. Kollenhaordt harr in't Medeloller ene Veme. In't Medeloller geev dat ok ene Borg vun Schulten vun de Arzbischöpen vun Köln hie. Kollenhaordt weer denn in't Hartogdoom Westfalen, wat in't Kölsch Rebeet weer. Kollenhaordt weer ene Gemeente in de ehemaalsche Kreis Lippstadt un höört vandage to de Stadt Ruihen in'n Kreis Saust. Beälke is en Deel vun Waossen bi Kollenhaordt. Kollenhaordt. Mehr Biller, Videos oder Audiodateien to’t Thema gifft dat bi Wikimedia Commons.
De Austraalsch Scheperhund is een Hunnenrass ut de USA. De Hunnen wüürn Austraalsch nöömt, vördat de Schapen, wat de Hunnen hödden, ut Australien na de USA inföhrt weeren. De Hunnen sünt wull een Mix van verschieden Hardershunnen. Border Collies or Berger des Pyrénées hebbt mischien deelwies desülvig Vörfohrn. 1957 würr de Australian Shepherd Club of America (ASCA) sticht en 1977 de först Standard för de Rass maakt. Södder 1990 föhrt ook de American Kennel Club (AKC) een Tuchtbook. De hett ook een egen Rassestandard entwickelt, de södder 1993 gellt. In 1996 is würr de Austraalsch Scheperhund acht van de Fédération Cynologique Internationale. De Austraalsch Scheperhund is, wat sien Grött anbelangt, middel en hett liekmatig Propertschonen. Dat Fell is halflang en een bitje wat kruus en krüllig. Up’t Hööft, de Butensied van de Ooren en de Vörderkant van de Poten is dat Fell gladd. De Pleeg van’t Fell is eenfach. De Klöörn van't Hoor wesselt. Dat geiht van blaag-schimmel (blue-merle) or rood-schimmel (red-merle) bet na eenklöörig black or bruun. Varianten sünt Kopperköör met witt Aftekningen. Üm de Oogen rüm is de Farv mehrstdeels witt. De Ogen seht uut as Amandeln en sünt middelgroot en hebbt verschälen Klöörn, van blaag bet bruun
Pudel betekent Pudel, en Hunnenrass, en Begreep för Kantüffel. Pudel is de Familiennaam von Volker Pudel (1944–2009), düütschen Nehrpsycholoog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
En Standzylinder is en senkrecht, hollen Zylinder mit en Standfoot. Standzylinder werd meestens in de Chemie bruukt, um Fletigkeiten uptobewohren. In Laboren wurrn wegen de chemisch Stabilität üblicherwies Standzylinder ut Glas verwendt. Alternativ wurrd ok Standzylinder ut Plastik oder Metall insett. Standzylinder hebbt de glieker Form as Meetzylinder, aber kien Skala.
Zypern is en Republiek un en Insel in de Middellannsche See, de geografisch to Asien, kulturell to Europa höört. Dat Land is - na en Orlog - updeelt in en Deel mit Grieksch un in en Deel mit Törksch Inwohners. De Hööftstadt is Nikosia. Amtsspraken sünd Greeksch un Törksch. De Verfaten is demokraatsch. De UNO versökt, beede Delen vun dat Land wedder tosamen to bringen. Nikosia Larnaka Limassol Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran | Israel | Japan | Jemen | Jordanien | Kambodscha | Kasachstan | Katar | Kirgisien | Kuwait | Laos | Libanon | Malaysia | Malediven | Mongolei | Myanmar | Nepal | Noordkorea | Oman | Oosttimor | Pakistan | Philippinen | Russland | Saudi-Arabien | Süüdkorea | Singapur | Sri Lanka | Syrien | Tadschikistan | Taiwan | Thailand | Törkie | Turkmenistan | Usbekistan | Vereenigte Araabsche Emiraten | Vietnam | Zypern Afhängige Rebeden: Palästinensische sülvstregeerte Rebeden Commonwealth of Nations Antigua un Barbuda | Australien | Bahamas | Bangladesch | Barbados | Belize | Botsuana | Brunei | Dominica | Fidschi
Ossip Bernstein (oorsprünglich russ. Осип Самойлович Бернштейн, wetenschaplich Transliteration Osip Samojlovič Bernštejn as ok сип Самуилович Бернштейн/Osip Samuilovič Bernštejn; * 20. September 1882 in Schytomyr; † 30. November 1962) weer en russisch-ukrainisch-franzöösch Schachspeler. Ossip Bernstein stamm ut en good situeert Koopmannsfamilie un gung 1901 nah Düütschland, um dor Juristeree to studeeren. He wunn mehrere Turniere vun de Berliner Schachgesellschaft un nehm 1902 an dat Hööftturnier vun de Düütsch Schachbund in Hannober deel, bi dat he up Platz 2 keem. He weer ok en bannig gooden Simultanspeler. 1903 speel he in Berlin tegen 80 Gegner un wunn 70 Partien bi söss Remisen un blots veer verloren Partien. 1906 hett he sien Doktertitel an de Universität Heidelbarg makt. Dornah is he nah Moskau ümsiedelt un is Liddmaat vun de Moskauer Schachgesellschaft wurrn. Sien eersten grooten internationalen Erfolg gelung hüm bi dat Turnier in Kiew 1903, bi dat he den tweeten Platz achter Michail Iwanowitsch Tschigorin belegen dee, aber de in den direkten Duell besiegen kunn. Bit to de Utbröök vun den Eersten Weltkrieges nehm he an völ bedüüden Turieren deel un keem meest up vördere Plätze, so as in Coburg 1904, Barmen 1905, Oostende 1906 un 1907, Sankt Petersburg 1909, San Sebastián
(784) Pickeringia is en Asteroid ut de Hööftgördel, de an’n 20. März 1914 vun de US-amerikaansch Astronom Joel Hastings Metcalf in Winchester opdeckt wurrn is. De afsolute Helligkeit bedrocht 9,3. Dat weer ok de letzte Asteroid, de he opdeckt hett. De Asteroid is nah de beid US-amerikansch Astronomen Edward Charles Pickering un William Henry Pickering nömmt wurrn.
Karen Hantze Susman (* 11. Dezember 1942 in San Diego, Kalifornien, USA) is en ehmalge US-amerikaansch Tennisspelerin. Der gröttste Erfolg in hör Karriere weer de Sieg in’t Daameinzel 1962 in Wimbledon, as se Věra Suková in’t Finale slahn kunn. 1961 Wimbledon Damendüppel mit Billie Jean Moffitt 1962 Wimbledon Enkeld Titel 1962 Wimbledon Damendüppel mit Billie Jean Moffitt 1964 US-Open Damendüppel mit Billie Jean Moffitt Profil bi’d FedCup
Manfred Stolpe (* 16. Mai 1936 in Stettin; † 29. Dezember 2019) weer en düütsch Politiker vun de SPD. He weer van 2002 bit 2005 Bundsminister för Verkehr, Bau- und Wohnungswesen un dorför van 1990 bit 2002 Ministerpräsident vun dat Land Brannenborg. Nah sien Abitur 1955 in Griepswohld hett Stolpe Juristeree in Jena studeert un 1959 mit en Staatsexamen afslooten. Van 1959 bit to de Müerbo 1961 in Berlin weer he Gaststudent an de Free Universität Berlin. Van 1959 bit 1969 weer he bi de Evangeelsch Kark Berlin-Brannenborg tätig, af 1962 as Leder vun de Geschäftsstelle vun de Evangeelsch Karkenleitungen in de DDR. Van 1969 bit 1981 weer he denn Baas vun dat Sekretariat vun de Bund vun de Evangeelsch Karken in de DDR. Af Januar 1982 weer he Konsistorialpräsident vun de Oostregion vun de Evangeelsch Karl Berlin-Brannenborg un van 1982 bit 1989 dorto noch stllvertredend Vörsitter vun de Bund vun Evangeelsch Karken in de DDR. Van 1. November 1990 bit 26. Juni 2002 weer he Ministerpräsident vun Brannenborg. In’ Sömmer 2002 is he to Gunsten vun Matthias Platzeck as Ministerpräsident torüchtreden. Dat geev to de Tied in de Groote Koalitschoon Striedereen. Nah de Bundsdagswahl 2002 wurrr he an’ 22.
Anhalt weer fröher en düütsch Land midden in de preußsche Provinz Sachsen, en smale Striepen twüschen den Unnerharz un den Fläming, de in 2 gröttere un 5 lüttje Delen upspleet weer. De Hööftdeel leeg um Dessau un Zerbst. Dat Förstendoom bestund al um 1218, woor aver faken updeelt, höörde dör Arvgang 'n Tietlang to Russland, woor 1918 Freestaat un 1945 en Deel von dat Land Sassen-Anholt.
De Beauceron or Berger de Beauce is en Hunnenrass ut Frankriek en höört to de franzööschen Scheperhunnen to. De Rass is anerkannt van de Fédération Cynologique Internationale (FCI): Grupp 1, Sektschoon 1, Standard Nr. 44. In Frankriek würrn se altied as Scheper- en Polishunnen gebruukt. Elk Johr wardt dor ümtrent 3.000 bet 4.000 Welpen teelt, wielt in Düütschland dat in lest taihn Johrn bloots wat tüschen 60 en 85 Hunnen weern. De Beauceron is nett man so noch middelgroot. He hett en Schufthööcht van 65 bet 70 cm för de Rüden en 61 bet 68 cm för de Teeven. De Hunnen weegt rundbi 40 bet 50 kg. Dat Hoor is kört (4- 5 cm) en dicht. Der sünt twee Farvslachten: swart en rost, wat denn „bas rouge“ nöömt wardt, en swart en rost met gries, wat "harlquin" heet. De Ohrn hangt dal. Fröher würrn de ok kupeert. De Beauceron is intelligent en gehoorsam, man ook sülvstennig. Bruukt wardt de Beauceron för’t Höden, Waaken en Beschirmen. Man de meerst Hunnen leevt as Huushunnen. Beauceron. Mehr Biller, Videos oder Audiodateien to’t Thema gifft dat bi Wikimedia Commons.